《送汪时法归金华》
宋代·吕祖俭

霁虹解缆动江声，风不随人舟易横。
咫尺青泥含淡月，何时相对话平生。

作者简介：（?—1196）婺州金华人，祖籍寿州，字子约，号大愚。吕祖谦弟。受业祖谦如诸生。历通判台州。宁宗即位，除太府丞。因赵汝愚罢相，上封事极谏，忤韩侂胄，安置韶州，未至，改送吉州。在谪所读书穷理，卖药自给。遇赦量移高安，卒。追谥忠。有《大愚集》。